Subject: მე-18 სხდომის მასალა
From: Nino Vardia <[email-masked]>
To: Giorgi Tsotskolauri <[email-masked]>; Beka Jakeli <[email-masked]>; Tinatin Khardziani <[email-masked]>; [email-masked]; Zaal Kapanadze <[email-masked]>; [email-masked] <[email-masked]'>; Nino Ramishvili <[email-masked]>
Cc: Khatuna Chachava <[email-masked]>
Date: Wed, 20 May 2020 11:50:14 +0000

პატივცემულო კომისიის წევრებო!

წარმოგიდგენთ,  „რეფერალური მომსახურების“ ფარგლებში შესაბამისი  სამედიცინო დახმარების გაწევის შესახებ გადაწყვეტილების მიღების მიზნით კომისიის  შექმნისა და მისი საქმიანობის წესის განსაზღვრის შესახებ“ საქართველოს მთავრობის 2010 წლის 3 ნოემბრის  N331 დადგენილების  თანახმად  შექმნილი   კომისიის  2020  წლის N18  სხდომის მასალას.

თქვენი თანხმობის შემთხვევაში,  იგი  გაფორმდება  N18  სხდომის გადაწყვეტილების სახით.  სხდომა ჩატარდება  ხვალ 21 მაისს დღის 4 საათზე ან თქვენი სურვილის შემთხვევაში  - დისტანციურად.

მე-18  სხდომაზე  წარმოდგენილია 615 შემთხვევა 1177494.47 ლარზე:

-         ამბულატორიული და სტაციონარული სერვისები- დაფინანსებაზე რეკომენდაცია გაეწია 276 პაციენტს,

-         მედიკამენტების მოთხოვნა - 330  განაცხადი- 310973.74 ლარი

აქედან  დადგენილებით განსაზღვრული ვალდებულება:

-გულის თანდაყოლილი მანკი  (მხოლოდ ჩატარებული და სასწრაფო-გადაუდებელი შემთხვევები)

31 პაციენტი -469621.7,00 ლარი

- ჰერცეპტინი, პერჯეტა/ჰერცეპტინი -20 განაცხადი -33,772  ლარი

- სოც . დაუცველის განაცხადი 206 ---317,182 ლარი;

- საზღვრისპირა რეგიონში მცხოვრები   37 -70,153 ლარი.

სულ ვალდებულება  232 პაციენტი---539,955 ლარი

სხვა პაციენტები -  383 შემთხვევა-----637,209 ლარი ,      აქედან:

-შშმპ 115-----142,474 ლარი

-ვეტერანი 16---11,954 ლარი

- ძვირადღირებული ( 600 ლარზე მეტი ღირებულების)მედიკამენტის მოთხოვნა  62 შემთხვევა –

177,164 ლარი;

გადაწყვეტილებები დაფიქსირებულია, დიაგნოზის, კლინიკური სტატუსის,  სერვისის ურგენტულობის, გამოსავლის პროგნოზის გათვალისწინებით.  მხედველობაში მიიღება,  თუ რამდენჯერ  აქვს  მიღებული მოქალაქეს დახმარება ჩვენი პროგრამიდან,  არის თუ არა ფორმა 100-ში არგუმენტირებული დანიშნულება.  მხედველობაში  მიიღება ისიც,  რომ თბილისელი  სოც. დაუცველი მოქალაქეების თხოვნები განიხილება ადგილობრივი გამგეობებისა და თბილისის მერიის ჯანმრთელობისა და სოციალური დაცვის სამსახურის მიერ.

თქვენს ყურადღებას ვამახვილებთ  შემდეგ  შემთხვევებზე:

1. დოლიაშვილი არჩილი, 46 წლის,  ოკუპირებული ტერიტორიის მიმდებარე სოფელში მცხოვრები (დიაგნოზი: ანაპლასტიური მსხვილუჯრედოვანი ლიმფომა), მკურნალობა უტარდება პრეპარატ ბრენტუქსიმაბით (ადცეტრისი).  2020 წელს, ა. დოლიაშვილის,  როგორც ოკუპირებული ტერიტორიის მიმდებარე სოფლებში მცხოვრები პირისთვის,  გამოყოფილ იქნა დაფინანსების წლიური ლიმიტი 15 000,00 ლარი, თუმცა მკურნალობის კურსის დასრულებისთვის  აუცილებელია  კიდევ ორი კურსი, სულ 17100 ლარის მოცულობით.   როგორც მოგეხსენებათ, აღნიშნული კატეგორია  განსაკუთრებით მოწყვლადია - იმყოფება მუდმივ ფსიქოლოგიურ სტრესში,  უმძიმესია მათი სოციალური მდგომარეობაც. შიდა ქართლის სამხარეო ადმინისტრაცია და ადგილობრივი მუნიციპალიტეტები თავიანთი სოციალური და ჯანდაცვის პროგრამების ფარგლებში მუდმივად ცდილობენ აღმოუჩინონ  მათ  დახმარება, თუმცა ეს არის  შემთხვევა,  როდესაც  პაციენტის დიაგნოზიდან გამომდინარე,  მძიმე  გართულებების  განვითარების ან  ლეტალობის  რისკი  ძალიან დიდია,  სიცოცხლის შესანარჩუნებლად აუცილებელი მკურნალობა უკვე დაწყებულია  მისი შეწყვეტის შემთხვევაში გაწეული ძალისხმევაც  აზრს კარგავს.  გამომდინარე აღნიშნულიდან,  შიდა ქართლში  პრეზიდენტის ადმინისტრაციის სამხარეო ადმინისტრაცია  გვთხოვს,   ა. დოლიაშვილის   დაფინანსება განხორციელდეს  სრულად, რათა შესაძლებელი გახდეს მკურნალობის  დაწყებული კურსის დასრულება.

2. ღვინჯილია ნიკოლოზი  32 წლის, აფხაზეთიდან დევნილი, (დიაგნოზი დილატაციური კარდიომიოპათია, მიტრალური სარქვლის ნაკლოვანება. განდევნის ფრაქცია 19-20%) საჭიროებს მარცხენა პარკუჭის მხარდამჭერი მოწყობილობის იმპლანტაციას, რომელიც  აუცილებელია მისი სიცოცხლის შესანარჩუნებლად გულის გადანერგვის ოპერაციის  განხორციელებამდე.  კარდიოლოგიური კლინიკა ,,გულში“  ავსტრიელი მოწვეული სპეციალისტის მონაწილეობით დაგეგმილი ოპერაციის ღირებულება მოწყობილობის ჩათვლით არის  416 000 ლარი. ოჯახმა მოაგროვა 35000 ლარი. დანარჩენს  თხოვენ  კომისიას. ოჯახის წვრების ინფორმაციით, თავადაც ეცადნენ, მაგრამ უფრო დაბალ ფასში ვერ  მოიძიეს.

3. გულის თანდაყოლილი მანკით დაავადებული გარდაცვლილი პაციენტებისთვის გაწეული  სამედიცინო სერვისების დაფინანსების საკითხი.

- კვარაცხელია ანდრია - 28386 ლარი ,წინაგულთაშუა ძგიდის სტენტირება დილატაცია, სეპტოსტომია)

- ერაგია დემეტრე -47720 ლარი ( კარდიოქირურგიული ოპერაცია მე-6 კატეგორია)

ორივე შემთხვევა შესწავლილ იქნა სამედიცინო და ფარმაცევტული საქმიანობის სახელმწიფო რეგულირების სააგენტოს მიერ. მათი დასკვნების თანახმად,   არ იკვეთება  საფუძველი, რომ  პაციენტებისთვის   გაწეული  სამედიცინო  მომსახურება  ჩაითვალოს  ,,არასრულ ან/და არაჯეროვან“  სამედიცინო დახმარებად.

4.  ,,სეზონური გრიპისა და COVID-19 –ის შემთხვევათა იდენტიფიცირებისა და სწორი მართვის/რეფერალის უზრუნველყოფის მიზნით გასატარებელ ღონისძიებათა შესახებ“ საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის N01-150/ო  04/04/2020წ. ბრძანების თანახმად,   2/04/2020წ.-30/04/2020წ.   პერიოდში  (29 სამუშაო დღე)   25 სამედიცინო დაწესებულების მიერ განხორციელებული  სერვისების  ღირებულება  (აღნიშნულის შესახებ ინფორმაცია გამოგეგზავნებათ დამატებით სამუშაო დღის ბოლომდე)

გთხოვთ, თქვენს გადაწყვეტილებას .

პატივისცემით,

ნინო    ვარდია

მთავარი სპეციალისტი, პირველი კატეგორიის უფროსი სპეციალისტი

საქართველოს ოკუპირებულ ტერიტორიებიდან დევნილთა, შრომის,

ჯანმრთელობისა და სოციალური დაცვის სამინისტრო

მის: საქართველო, თბილისი 0119, აკ.წერეთლის გამზირი 144

e-mail: [email-masked]

ტელეფონი:

სამსახური: 251 00 41(08-09);

მობილური: 577 27 27 00